Imtella' Diċembru 10, 2021 Ritratti: Massimo Axisa Filmat: Massimo Axisa Raġel weġġa' ħafif wara li baqa' dieħel bil-karozza ġo arblu tad-dawl fl-Imrieħel. L-inċident seħħ għall-ħabta tas-6.15 p.m. fil-bypass tal-Imrieħel. Mill-ewwel stħarriġ tal-Pulizija jirriżulta li r-raġel ħabat ma' arblu tad-dawl u bl-impatt spiċċa tela' fuq is-central strip. Fortunatament għalih u għas-sewwieqa li kienu ġejjin mid-direzzjoni opposta l-karozza waqfet fuq is-central strip. Fuq il-post issejjaħ tim mediku mill-Isptar Mater Dei biex jagħti l-ewwel għajnuna lir-raġel. Il-Pulizija għadha għaddejja bl-investigazzjonijiet tagħha dwar il-każ.